Държавен вестник, бр. 30, 2014 г., стр. 15

БРОЙ  30	
Д Ъ Р Ж А В Е Н  В Е С Т Н И К 	
СТР.  15  
5. В допълнение към отличителната ем­
блема участваща в конфликта страна може, 
както е предвидено в глава III на приложение 
I към този Протокол, да разреши употребата 
на отличителни сигнали за идентификация 
на санитарни формирования и транспортни 
средства. По изключение при особени слу­
чаи, обхванати от тази глава, санитарните 
транспортни средства могат да използват 
отличителни сигнали, без да са маркирани с 
отличителната емблема.
6. Прилагането на разпоредбите на пара­
графи 1 – 5 от този член е регламентирано 
от глави I – III на приложение I към този 
Протокол. Установените в глава III на прило­
жението сигнали, предназначени за употреба 
изключително от санитарни формирования и 
транспортни средства, не могат, с изключение 
на случаите, предвидени в гореспоменатата 
глава, да бъдат използвани за каквито и да 
било други цели освен за идентификация на 
санитарните формирования и транспортни 
средства, посочени в тази глава.
7. Този член не разрешава каквото и да било 
по-разширено използване на отличителната 
емблема в мирно време извън предвиденото 
в член 44 от Първата конвенция.
8. Разпоредбите на Конвенциите и на този 
Протокол относно надзора на употребата на 
отличителната емблема и предотвратяването 
и ограничаването на злоупотребите с нея се 
прилагат и по отношение на отличителните 
сигнали.
Член 19 – Неутрални и други държави, 
които не са страни в конфликта
Неутралните и други държави, които не 
са страни в конфликта, прилагат съответ­
ните разпоредби на този Протокол спрямо 
закриляните от настоящата част лица, които 
може да са приети или интернирани на тяхна 
територия, както и спрямо намерените там 
мъртъвци, принадлежащи към участващите 
в този конфликт страни.
Член 20 – Забрана на репресии
Забранени са репресиите срещу лица и 
обекти, закриляни от настоящата част.
Р А З Д Е Л  I I
САНИТАРНО ТРАНСПОРТИРАНЕ
Член 21 – Санитарни превозни средства 
Санитарните превозни средства се зачитат 
и закрилят по същия начин, както мобилните 
санитарни формирования съгласно Конвен­
циите и този Протокол.
Член 22 – Болнични кораби и крайбрежни 
спасителни съдове
1. Разпоредбите на Конвенциите относно:
а) плавателните съдове, посочени в членове 
22, 24, 25 и 27 от Втората конвенция;
b) техните спасителни лодки и малки пла­
вателни съдове;
c) техния персонал и екипажи; и
d) ранените, болните и претърпелите кора­
бокрушение лица, които се намират на борда,
се прилагат и по отношение на корабите, 
спасителните лодки и малките плавателни 
съдове, които транспортират цивилни ра­
нени, болни и претърпели корабокрушение 
лица, които не принадлежат към никоя от 
категориите, посочени в член 13 от Втората 
конвенция. Такива цивилни лица обаче не 
подлежат на предаване на страна, която не е 
собствената им, както и на пленяване в морски 
води. Ако попаднат във властта на участваща 
в конфликта страна, която не е собствената 
им, спрямо тях се прилагат разпоредбите на 
Четвъртата конвенция и този Протокол.
2. Закрилата, осигурявана от Конвенциите 
на плавателните съдове, посочени в член 25 
от Втората конвенция, се разпростира до 
болничните кораби, които са предоставени за 
хуманитарни цели на участваща в конфликта 
страна от:
а) неутрална или друга държава, която не 
е страна в конфликта; или
b) независима международна хуманитарна 
организация, 
при условие че и в двата случая се съблю­
дават изискванията, определени в този член.
3. Малките плавателни съдове, посочени 
в член 27 от Втората конвенция, се закри­
лят, дори ако уведомяването, предвидено от 
този член, не е било извършено. Независимо 
от това участващите в конфликта страни 
се приканват да се информират взаимно за 
всички подробности по отношение на тези 
плавателни съдове, което ще улесни тяхното 
идентифициране и признаване.
Член 23 – Други санитарни кораби и 
плавателни съдове
1. Санитарните кораби и плавателни съдове 
освен тези, посочени в член 22 от този Прото­
кол и в член 38 от Втората конвенция, неза­
висимо дали се намират в морски или други 
води, се зачитат и закрилят по същия начин 
както мобилните санитарни формирования 
съгласно Конвенциите и този Протокол. Тъй 
като тази закрила може да е ефективна само 
ако те могат да бъдат разпознати и признати 
като санитарни кораби или плавателни съ­
дове, тези плавателни съдове следва да бъдат 
маркирани с отличителната емблема и във 
възможно най-голяма степен да отговарят 
на изискванията на член 43, параграф 2 от 
Втората конвенция.
2. Корабите и плавателните съдове, посоче­
ни в параграф 1, остават предмет на законите 
на войната. Всеки плаващ на повърхността